ഓണ്ലൈന് പഠന പരിപാടി ഇരിങ്ങാലക്കുട: ക്രൈസ്റ്റ് കോളജിലെ സാമൂഹിക സേവന സംഘടനയായ തവനിഷും സൗത്ത് ഇന്ത്യന് ബാങ്കും ചേര്ന്ന് സെക്കൂര് ഓണ്ലൈന് പഠനസഹായ പദ്ധതിക്ക് തുടക്കമായി. ഓണ്ലൈന് പഠനത്തിന് ബുദ്ധിമുട്ട് അനുഭവിക്കുന്ന അര്ഹരായ വിദ്യാര്ഥികള്ക്ക് മൊബൈല് ഫോണ് നല്കുന്ന പദ്ധതിയാണ് സെക്കൂര്. ഇരിങ്ങാലക്കുട നിയോജക മണ്ഡലത്തിലെ പ്ലസ് ടു തലം വരെ പഠിക്കുന്ന വിദ്യാര്ഥികളാണ് അപേക്ഷിക്കേണ്ടത്. ഓണ്ലൈനായാണ് അപേക്ഷ സ്വീകരിക്കുക. വാര്ത്തസമ്മേളനത്തില് ക്രൈസ്റ്റ് കോളജ് പ്രിന്സിപ്പല് ഫാ. ജോളി ആന്ഡ്രൂസ്, സൗത്ത് ഇന്ത്യന് ബാങ്ക് ഇരിങ്ങാലക്കുട റീജനല് ഹെഡ് ബീന ഡേവിസ്, ക്ലസ്റ്റര് ഹെഡ് സാജന് ജോര്ജ്, ബ്രാഞ്ച് മാനേജര് ഫില്സണ് വര്ഗീസ്, തവനിഷ് സ്റ്റാഫ് കോഓഡിനേറ്റര്മാരായ പ്രഫ. മുവിഷ് മുരളി, പ്രഫ. റീജ യൂജിന്, പ്രഫ. അല്വിന് തോമസ്, സ്റ്റുഡന്റ് സെക്രട്ടറി ശ്യാം കൃഷ്ണ, കോഓഡിനേറ്റര്മാരായ ആദം ഗില്ക്രിസ്റ്റ് ജോയ്, എയ്ഞ്ചല് ജോണ്, ഹൃദ്യ സുരേഷ് എന്നിവര് സന്നിഹിതരായി.